Etnografický dom (Asenovgrad)

Etnografický dom () je dom z 19. storočia, ktorý sa nachádza v centrálnej časti mesta Asenovgrad v Plovdivskej oblasti v južnom Bulharsku. Dom je v správe asenovgradského Historického múzea a nachádza sa v ňom etnografická expozícia. Kultúrna pamiatka miestneho významu.

Lokalita 
Múzeum sa nachádza v centrálnej časti Asenovgradu na ulici „Stanimaka“ () č. 34.

Budova 
Obrodenecká budova bola postavená v polovici 19. storočia. Budova je dvojposchodová. Bola postavená staviteľskými majstrami z Bracigova. Stropy, dvere a pôvodné vstavané skrine v dome sú zdobené bohatou drevorezbou. Vonkajšie fasády domu sú vymaľované modrou farbou, izby vnútri domu sú rôznofarebné. Steny sú zdobené ornamentami. Dvor je obohnaný vysokým kamenným múrom. Vo dvore areálu sa nachádza mramorová kašna z roku 1854.

Múzejná expozícia 
V rámci múzejnej expozície je predstavené oblečenie, ozdoby a mnohé iné predmety miestneho životného štýlu v období od konca 19. do začiatku 20. storočia.

V suterénnej časti pod budovou sa nachádza hlboká vinárska pivnica, v rámci ktorej sú predstavené dejiny vinárstva v Asenovgrade od antiky až do polovice 20. storočia.

Galéria

Referencie

Iné projekty 

Stavby v Asenovgrade
Múzeá v Bulharsku
Kultúrne pamiatky v Bulharsku
Domy v Asenovgrade